ပပ်ႉႁဵၼ်း ၾိင်ႈပိူင်ပၢၼ်မႂ်ႇ ပုၼ်ႈတႃႇၵူၼ်းမိူင်းတႆး/လွင်ႈသိူၵ်ႈသမ်ႇ (တွၼ်ႈၼိုင်ႈ)
ၶေႃႈပွၼ်ႈၸႂ်.
 ၷႃရဝေႃ ၸ -(ၼေလွင်ႈၼပ်ႉထိုင်ႈတီႈၵၼ်)။
 ၼိဝႃတေႃ ၸ -(ဝႆႉၸႂ်ယွၼ်ႇယၢၼ်းၵူမ်ႈၵွမ်းၸူးၵၼ်)။
 ၶၼ်တီ ၸ - (ယိူၼ်ႉၵၼ်ႈတေႃႇၵၼ်)
 သေႃဝၸသ်သတႃ -(ထွမ်ႇသူပ်းဢဝ်ၵႂၢမ်းၵၼ်)။
 ဢေတံမင်ၷလမုတ်တံမံ -(ၼႆႉပဵၼ်မင်ႇၵလႃႇလူင်ၶိုၵ်ႉတွၼ်းယဝ်ႉ)။
ၵႂၢမ်းၽြႃးပဵၼ်ၸဝ်ႈ သင်ႇသွၼ်ဝႆႉ ၼႂ်းမင်ႇၵလႃႇသုတ်ႈတွၼ်ႈၼႆႉ ပဵၼ်တီႈၶိုၵ်ႉၶမ်ႇ ၼႂ်းလွင်ႈသိူၵ်ႈသမ်ႇၵၼ်ယဝ်ႉ။ ပေႃးမီးၵူၼ်းသွင်ၵေႃႉၶိုၼ်ႈၼိူဝ်ၼႆႉ လွင်ႈသိူၵ်ႈသမ်ႇၵေႃႈမီးမႃးၸွမ်း၊ ယွၼ်ႉၼၼ်သေ ပဵၼ်မႃးၵူၼ်းၼိုင်ႈၵေႃႉၼႆႉ ပၵ်းပိူင်တႃႇတေၸႂ်ႉတိုဝ်း ၼႂ်းၵၢၼ်သိူၵ်ႈသမ်ႇၼၼ်ႉ မီးၼမ်၊ ပၵ်းပိူင်ၼႆႉၵေႃႈ တူၵ်းပဵၼ်ပုၼ်းၽွၼ်းၵူၼ်းၵူႈၵေႃႉယဝ်ႉ။
ၸဝ်ႈသြႃႇဝေႇပုင်ႇလ ၸင်ႇဝႃႈ "ပဵၼ်ၵူၼ်းမႃးၼႆႉ လူဝ်ႇႁဵတ်းဝၢတ်ႈတြႃး (ပုၼ်ႈၽွၼ်း)" ပုၼ်ႈၽွၼ်းဢၼ်ဝႃႈၼႆႉ ယူႇၼႂ်း ၶွပ်ႇတူင်ႇသီႇလ၊ ပေႃးဢမ်ႇၶၢမ်ႇယွမ်းႁဵတ်းၸွမ်းပုၼ်ႈၽွၼ်းတူဝ်ၵဝ်ႇၵေႃႈ သီႇလဢမ်ႇတဵမ်ထူၼ်ႈ၊ ပေႃးသီႇလဢမ်ႇတဵမ်ထူၼ်ႈ ႁိုဝ်တေလႆႈသမႃႇထိ၊ ပေႃးသမႃႇထိဢမ်ႇလႆႈ - သမ်ႉတေႁဵတ်းႁိုဝ်မီးပၼ်ႇၺႃႇ။ ပေႃးဢမ်ႇမီးပၼ်ႇၺႃႇ တေႁဵတ်းႁိုဝ်လႆႈၼိပ်ႉပၢၼ်ႇၼႆယဝ်ႉ။
ၵ. ပုၼ်ႈၽွၼ်းၵူၼ်းၼိုင်ႈၵေႃႉတေႃႇၵူၼ်းတင်းသဵင်ႈတင်းလၢႆ။
 - ယႃႇၶီႇတဵၵ်းပေႉၵိၼ်ၵၼ် ဢဝ်တၢႆၵၼ်။
 - ယႃႇလၵ်ႉယႃႇၸူၼ်ၵၼ်။
 - ယႃႇၵူတ်ႉလုၵ်ႈထုၵ်ႇမေးၵၼ်။
 - ယႃႇပႅတ်ႉၵိၼ်လႅၼ်ၵိၼ်ၵၼ်။
 - ၶွင်မၢဝ်းမိင်းၼႆႉ ၸၢင်ႈႁဵတ်းႁႂ်ႈလိုမ်းတူဝ်လိုမ်းၶိင်းသေ ပူၼ်ႉပႅၼ်တၢင်းၽိတ်းလူင် 4 ပိူင် ပႃႈၼိူဝ်ၼႆႉလႄႈ ငိူင်ႉဝႄႈၸင်ႇလီတီႈသုတ်း ၼင်ႇဢၼ်ပႃးၼႂ်းမင်ႇၵလႃႇသုတ်ႈၼၼ်ႉယဝ်ႉ။
<poem>
လင်ႇၵႃႇၾၢႆႇတႆးမီးဝႆႉဝႃႈ-
လွင်ႈၶႃႈႁႅမ်ပိူၼ်ႈတၢႆ-လွင်ႈလၵ်ႉလၢႆၶူဝ်းပိူၼ်ႈ
လွင်ႈလႄႈသိူၼ်ႈၽိတ်းၼၢင်း-လွင်ႈလႅၼ်ၽၢင်းလၢတ်ႈပိူၼ်ႈ
တၢင်းၵႃႈၼႆႉသီႇယိူင်ႈ-ပဵၼ်ၶိူင်ႈၵိလေႇသႃႇလမ်ဝဝ်းတႄႉယဝ်ႉ။
</poem>
ၶ. ပဵၼ်ၵူၼ်းယဝ်ႉ ပေႃးလႆႈပဵၼ်လုၵ်ႈလၢင်းပိူၼ်ႈမႃးၵေႃႈ ႁူႉမီးပုၼ်ႈၽွၼ်းလုၵ်ႈ မိူၼ်ၼင်ႇလင်ႇၵႃႇတီႈတႂ်ႈၼႆႉၸီႉၼႄဝႆႉယဝ်ႉ။
<poem>
လဵင်ႉလႃၽႄးၵုင်ႇၵႂၢင်ႈ - ၶတ်းသၢင်ႈၼႃႇၵၢၼ်ပွင်
ႁႂ်ႈၵိုင်ႇပုတ်ႈႁိူၼ်းယေး - လူႇပၼ်ၸေးၽႄႇႁွတ်ႈ
တူၺ်းလူၸိူဝ်ႉၶိူဝ်းၵႂႃႇ - ဝၢတ်ႈတႃႇလုၵ်ႈလၢင်းႁဵတ်း 5 ယိူင်ႈၼႆႉယဝ်ႉ။
</poem>
ၵၢၼ်လဵင်ႉလူပေႃႈမႄႈၼႆႉ ပဵၼ်မင်ႇၵႃႇလႃႇပိူင်ၼိုင်ႈယဝ်ႉ။
င. ၼွၵ်ႈသေပဵၼ်လုၵ်ႈပိူၼ်ႈယဝ်ႉ ၵေႃႉဢၼ်လႆႈပဵၼ်မႃးပေႃႈမႄႈပိူၼ်ႈထႅင်ႈၼၼ်ႉၵေႃႈ ႁူႉၵႃႈတၵ်းလႆႈႁၢပ်ႇပုၼ်ႈၽွၼ်းပေႃႈမႄႈၼင်ႇတီႈတႂ်ႈၼႆႉ။
<poem>
ႁႄႉၵင်ႈလွင်ႈတၢင်းၶီ - ၶိူင်ႈၵၢၼ်လီၸႂ်ႉသၢင်ႈ
ၸႂ်ႉတိုၵ်းႁဵၼ်းပၼ်ႇၺႃႇ - ၽႄဢုၵ်ႉၸႃႇပၼ်တိုၼ်း
ပွင်မႅင်ႇၼႃႈႁိူၼ်းသဝ်း - ဝၢတ်ႈႁဝ်းပေႃႈမႄႈမီး 5 ယိူင်ႈ။
</poem>
လဵင်ႉလူယုၵ်ႉယွင်ႈလုၵ်ႈလၢင်းၼႆႉ ပဵၼ်မင်ႇၵလႃႇပိူင်ၼိုင်ႈယဝ်ႉ။
ၸ. လိူဝ်ၼၼ်ႉၵေႃႈ ၵူၼ်းၵူႈၵေႃႉလႆႈၵႂႃႇႁႃပိုၼ်ႉႁူႉတၢင်းမေႃတီႈပိူၼ်ႈ။ လႆႈပဵၼ်လုၵ်ႈႁဵၼ်းပိူၼ်ႈၼႆၵေႃႈ ႁူႉၵႃႈလႆႈႁပ်ႉပုၼ်ႈၽွၼ်းလုၵ်ႈႁဵၼ်း မိူၼ်ၼင်ႇတီႈၼႆႈၼႆႉ။
<poem>
ၵႆႉလႅတ်ႈမဝ်ယႃႇလိုဝ်ႈ - ထွမ်ႇၶေႃႈၸိုဝ်ႈၵႂၢမ်းသွၼ်
ဢွၵ်ႇႁပ်ႉတၵ်ႉႁူဝ်တၢင်း - ယူႇဢိင်ၶၢင်းလဵင်ႉလူမ်ႈ
ၶတ်းၸႂ်ႁဵၼ်းပၼ်ႇၺႃႇ - ဝၢတ်ႈတႃႇလုၵ်ႈႁဵၼ်းႁဵတ်း 5 ယိူင်ႈ။
</poem>
သ. ပေႃးဝႃႈပဵၼ်ၵေႃႉဢၼ်လႆႈသင်ႇသွၼ်ပွၼ်ႈမႅင်ႇ ပိုၼ်ႉႁူႉတၢင်းမေႃပၼ်ပိူၼ်ႈၵေႃႈ လႆႈႁၢပ်ႇပုၼ်ႈၽွၼ်းၶူးသွၼ်မိူၼ်တီႈတႂ်ႈၼႆႉ။
<poem>
သွၼ်မႅင်ႇလွင်ႈႁူႉႁၼ် - လၢတ်ႈပၼ်လွင်ႈလီၸႃႉ
တၢင်းမေႃယႃႇသိူင်ႇလွင်ႈ - ၶိူင်ႈၵိတ်ႇၶွင်ႈႁႄႉၶဵၼ်
သူင်ႇႁွတ်ႈတီႈလီသဝ်း - ဝၢတ်ႈႁဝ်းၶူးဝႃးမီး 5 ယိူင်ႈ။
</poem>
ၺ. ပဵၼ်ၵူၼ်းမႃးၵေႃႈႁူႉမီးဢူၺ်းသေႈ၊ ပုၼ်ႈၽွၼ်းႁဝ်းလူဝ်ႇႁဵတ်းပၼ်ၶဝ် တွပ်ႇပၼ်ၶဝ်ၵေႃႈႁူႉ မီးၸွမ်းယဝ်ႉ။
<poem>
1. ယိုၼ်ႈယေႃႈပၼ်မႅင်ႇၶိုင်ႈ - ဝႆႉၼင်ႇယိူင်ႈတူဝ်ႁဝ်း 
 ၸွႆႈလွင်ႈမၢၵ်ႈမီးၵၼ် - လၢၼ်ႈၵႂၢမ်းဝၢၼ်ၶေႃႈၸိုၼ်ႈ
 တင်ႈၸႂ်ၸွမ်းသတ်ႉၸႃႇ - ဝၢတ်ႈတႃႇၵေႃႉလီႁူၺ်း 5 ယိူင်ႈ။
2. ပႂ်ႉလူမိူဝ်ႈလိုမ်းၵႂႃႇ - ပႂ်ႉတႃႇၶိူင်ႈၶူဝ်းလဵင်း
 ႁႄႉၸွႆႈလွင်ႈတၢင်းၵူဝ် - ၽေးၺႃးတူဝ်ဢမ်ႇၽႃႈ
 ယွင်ႈၶိူဝ်းလုၵ်ႈလၢၼ်ၵႂႃႇ - ဝၢတ်ႈတႃႇၵေႃႉလီႁဵတ်း 5 ယိူင်ႈ။
</poem>
တ. ထိုင်ၶၢဝ်းမွၵ်ႇၶၢဝ်းမၢၵ်ႇသေ လႆႈပဵၼ်ၼႃႈႁိူၼ်းတႃယေးမႃးၵေႃႈ ပုၼ်ႈၽွၼ်းၽူဝ်မေးၼႆႉ မီးမႃးၸွမ်းၵမ်းလဵဝ်ယဝ်ႉ။
1. ၶႂ်ႈပဵၼ်ၽူဝ်မေးၵၼ်ၵႂႃႇတေႃႇၸူဝ်ႈၸိုင် တီႈၵေႇသုတ်းတေလႆႈမီး -
 - သီႇလ (ႁၢပ်ႇပုၼ်ႈၽွၼ်းၽူဝ်ပုၼ်ႈၽွၼ်းမေးတီႈၵၼ်)
 - သတ်ႉထႃႇ (လွင်ႈယုမ်ႇယမ်ၵၼ်လႄႈ ဢမ်ႇဝႆႉၼွၵ်ႈၸႂ်တေႃႇၵၼ်)။
ၶႂ်ႈပဵၼ်ၽူဝ်မေးၵၼ်ၵႂႃႇ ၸၢတ်ႈၼႃႈပၢၼ်လိုၼ်းၵေႃႈ တေလႆႈမီးပႃးထႅင်ႈ -
 - တႃႇၼ (လွင်ႈယိုၼ်ႈမႅင်ႇ)။
 - ပၺ်ႇၺႃႇ (လွင်ႈႁူႉတၢင်းႁၼ်)မိူၼ်ၵၼ်။
2. မေးမီး 7 မဵဝ်း
 ယႃႇႁႂ်ႈလႆႈ ပဵၼ်မေးၽူႈလၵ်ႉ၊ မေးၶုၼ်၊ မေးႁႃတၢင်းတၢႆသႂ်ႇတူဝ်ၽူဝ်။
 ႁႂ်ႈလႆႈပဵၼ် မေးမိူၼ်မႄႈ။ မိူၼ်ဢူၺ်းၵေႃႉ၊ မိူၼ်ၶႃႈႁၢႆး။
3. ပုၼ်ႈၽွၼ်းၽူဝ်
 ႁွင်ႉၸိုဝ်ႈလီႁၵ်ႉၼႃႇ - ယႃႇလၢတ်ႈၵႂႃႇၵႂၢမ်းမၢဝ်
 ယႃႇလႄႇၵူတ်ႉၽိတ်းၼၢင်း - ၶိူင်ႈၶွင်ဝၢင်းၼွပ်ႇယိုၼ်ႈ
 ႁႃပၼ်ၶူဝ်းလႅပ်ႈၼႃႇ - ဝၢတ်ႈတႃႇၸဝ်ႈၽူဝ်ႁဵတ်း 5 ယိူင်ႈ။ (သိင်ႇၵႃႇလေႃးဝႃႇတသုတ်ႈ)
4. ပုၼ်ႈၽွၼ်းမေးၼၢင်း
 ၶိုင်ပွင်လွင်ႈႁိူၼ်းယႄး - ၸၢႆႇပတ်ႉၸေးဢွမ်ဢီႈ
 ယႃႇလၢဝ်းၽိတ်းၵႃႇမေႇ - ၸႂ်ႁၵ်ႉသေႇပႅင်းၶိူဝ်း
 ယႃႇၶၢၼ်ႉၼႃႇဢိူၼ်ဢၢၼ် - မီးၵၢၼ်တႃႇၼၢင်းမေး 5 ယိူင်ႈ။ (သိင်ႇၵႃႇလေႃးဝႃႇတသုတ်ႈ)။
ထ. ပေႃးဝႃႈၵူၼ်းသွင်ၵေႃႉ ၶိုၼ်ႈၼိူဝ်ယူႇႁူမ်ႈၵၼ်ၵေႃႈ၊ ၵေႃႉၼိုင်ႈႁူႉတေပဵၼ်ၵူၼ်းဢွၼ်ႇ လႄႈ ၵေႃႉၼိုင်ႈတၵ်းပဵၼ်ၵူၼ်းၸွမ်းယဝ်ႉ။
1. ဝၢတ်ႈတြႃးၵေႃႉဢွၼ်ႇ
 လဵင်ႉတဵမ်ၶေႃးဢိမ်ႇၼႅၼ်ႈ - ၶပ်းမႅင်ႇမႅၼ်ႈၵၢၼ်ငၢၼ်း
 မိူဝ်ႈၸဵပ်းသႅပ်ႇယႃၵၼ် - တၢင်းၵိၼ်ပၼ်ၽဵင်ႇသဵင်ႈ
 ထိုင်ယၢမ်းႁႂ်ႈပွႆႇၵႂႃႇ - ဝၢတ်ႈတႃႇၵေႃႉဢွၼ်မီး 5 ယိူင်ႈ။ (သိင်ႇၵႃႇလေႃးဝႃႇတသုတ်ႈ)။
2. ဝၢတ်ႈတြႃးၵေႃႉၸွမ်း
 ၼွၼ်းတူၵ်းလိုၼ်းလင်ယဝ်ႉ - လုၵ်ႉထႃႈၸဝ်ႉဢွၼ်တၢင်း
 ပၼ်ယဝ်ႉၸင်ႇၵွႆႈဢဝ်ႇ - ႁဵတ်းၵၢၼ်ၶဝ်ၵုမ်ႇထူၼ်ႈ
 ယွင်ႈဢၢမ်းၸဝ်ႈလီၼႃႇ - ဝၢတ်ႈတႃႇၵေႃႉၸွမ်းမီး 5 ယိူင်ႈ။ (သိင်ႇၵႃႇလေႃးဝႃႇတသုတ်ႈ)။
ၽူႈဢွၼ်ႁူဝ်ဢၼ်ဝႃႈၼႆႉ မီးပုၼ်ႈၽွၼ်းၼၵ်းၼႃ၊ ဝၢၼ်ႈမိူင်းဢမ်ႇလီၵေႃႈ ပိူၼ်ႈၼႄးၶုၼ်မိူင်းၶုၼ်ၵူၼ်း ၸင်ႇဝႃႈၽြႃးပဵၼ်ၸဝ်ႈဢဝ်လၢႆးသင်ႇသွၼ်ပွၼ်ႈဝႆႉမီးၼမ်။
1. ၵုင်ႇၽူႈၼမ်းၼႃႈ 6 ယိူင်ႈ။
 ယိူၼ်ႉ-တိုၼ်ႇ-လုၵ်ႉ-ၽႄပၼ်-ဝူၼ်ႉႁၼ်-ဢေးလူၼႃႇ။
 ၵုင်ႇဢင်ႇၵႃႇၵူၼ်းလူင် 6 ယိူင်ႈ။(သိင်ႇၵႃႇလေႃးဝႃႇတသုတ်ႈ)
ၼႃႇယၷ 6 ပိူင် (SIX PRINCIPLES FOR LEADERS)
 - ၵႆႉၶၼ် (DILIGENCE)
 - တိုၼ်ႇတူဝ် (ALERTNESS)
 - ဢေးလူ (GYARD OVER SUBJECTS)
 - ယိူၼ်ႉၵၼ်ႈ (TOLDEANCE)
 - ၸႅၵ်ႇၽႄၶူဝ်းၶွင် လႄႈ ၵုင်ႇမုၼ် (DISTRIBUTION)
 - ၶႆႈၸႂ်ထတ်းသၢင်လီ (CONSIDERATION)
2. ဢၵတိ 4 ပိူၼ်ဢၼ်ၽူႈဢွၼ်ႁူဝ်လူဝ်ႇငိူင်ႉဝႄႈ
 ႁၵ်ႉ-ၸင်း-ၵူဝ်-ၵႂင်မိုင်၊ ပေႃးၽႂ်ၶိုင်ႁဵတ်းၸွမ်း၊ ယူပ်ႈယွမ်းၼင်ႇလိူၼ်လွင်ႈ၊
 ဢမ်ႇၸွမ်းဢၵတိတြႃး 4 ပိူင် (PARTIALITY,BIAS)
 - ꧡၼ်ၻႃၷတိ (ႁၵ်ႉ) ႁၵ်ႉမိုတ်ႈသေလႄႈ ၸွမ်းၸႂ်ႁဵတ်းၸွမ်း၊
 - ၻေႃသႃၷတိ (ၸင်း) ၸင်း၊ ၸႂ်လမ်သေလႄႈ ဢဝ်ၸႂ်ႁဵတ်းၸွမ်း၊
 - ꧤယႃၷတိ (ၵူဝ်) ၵူဝ်ထုၵ်ႇၽေးသႂ်ႇတူဝ်သေလႄႈ ၸွမ်းၸႂ်ႁဵတ်းၸွမ်း၊
 - မေႃႁႃၷတိ (ၵႂင်) ဢမ်ႇႁူႉဢမ်ႇၸႂ်ႉၺၢၼ်ႇသတိပၼ်ႇၺႃႇသေ ႁဵတ်းႁွတ်းၵႂႃႇ။
3. တြႃးၶုၼ်တိုဝ်းၵမ် 10 ပိူင်
 ၶုၼ်ၸိုဝ်းၵမ် 10 ၶေႃႈ (TEN GUIDING PRINCIPLES FOR ADMINISTRATORS)
 - ၻႃၼ (GIVING)တူၺ်းလူပၼ်လွင်ႈယူႇၼုင်ႈၵိၼ်ဢီႈယႃလုၵ်ႈၼွင်ႉပွင်ႈပၢႆ/ ၵူၼ်းမိူင်း။
 - သီႇလ (SEIF CONDUCT)ဢမ်ႇၸွမ်းဢၵတိ 4 ပိူင်၊ ႁဵတ်းၸွမ်းမၢႆမီႈ။
 - ပရိၸ်ၸႃၷ (GIVING UP,SACRIFICE)ပုၼ်ႈတႃႇၽွၼ်းလီတင်းၼမ်ၶၢမ်ႇၸုၼ်ႉလႆႈၵူႈမဵဝ်း။
 - ဢꩡ်ꩡဝ (HONESTY)ဢမ်ႇလႅၼ်တေႃႇၵူၼ်းမိူင်း။
 - မၻ်ၻဝ (GENTLENESS) မီးတင်းဢူၼ်ႈဢွၼ်ႇသေၽွင်းငမ်း။
 - တပ (PERSEVERANCE) မီးတၢင်းၵႆႉၶၼ် (ၸွမ်းထမ်ႇမတြႃး)။
 - ဢၵ်ၵေႃၸ (NON-ANGER) ဢမ်ႇၸႂ်လမ်တေႃႇၵူၼ်းမိူင်း။
 - ဢဝိႁိသ (NOT CAUSING INFURY)ဢမ်ႇၶီႇတဵၵ်းပေႉၵိၼ်ၵူၼ်းမိူင်း။
 - ၶၼ်တီ (ENDURANCE OR PATIENCE) ယိူၼ်ႉၵၼ်ႈတေႃႇၵူၼ်းမိူင်း/လွင်ႈယၢပ်ႇ။
 - ဢဝိရေႃꩪၼ (NOT OPPOSING PEOPLE’S WISH) ဢမ်ႇသၢၼ်ၶတ်းတေႃႇၵၢင်ၸႂ်ၵူၼ်းမိူင်း၊ 
ၼ. ပေႃးမီးဝၢၼ်ႈၼိုင်ႈလုၵ်ႈၵေႃႈ ၵမ်ႈပႃႈၼမ်ႁူႉတေမီးဝတ်ႉၵျွင်းမုၼ်ၸဝ်ႈၸွမ်း၊ ၵွပ်ႈၼၼ် ပုၼ်ႈၽွၼ်းသြႃႇလႄႈတၵ်ႉၵႃႇ ႁူႉလႆႈမီးမႃးၸွမ်း။
1. ပုၼ်ႈၽွၼ်းသြႃႇၸဝ်ႈ(တူၼ်ၶူး)
 ႁႄႉၶႄၵၢၼ်မိူၵ်ႈမၢပ်ႇ - ၸႂ်ႉယွင်ႈႁၢပ်ႇၵၢၼ်လီ
 ၸႂ်မဵတ်ႉတႃႇသွၼ်းတမ်း - ႁေႃးၼႄထမ်ႈမႂ်ႇထႅင်ႈ
 ငိၼ်းယဝ်ႉႁႂ်ႈလႅင်းပွင်ႇ - ပၢၵ်ႈၼႄဝွင်ႇမိူင်ႈၽီ ဝၢတ်ႈတႃႇၸဝ်ႈမုၼ်လီ 5 ယိူင်ႈ။
2. ပုၼ်ႈၽွၼ်းတၵ်းၵႃႇ
 ၸႂ်ႁၵ်ႉမီးမဵတ်ႉတႃႇ - တူဝ်ႁၵ်ႉၵႂႃႇၸူမ်းႁဵတ်း
 သူပ်းပၢၵ်ႇႁၵ်ႉၸူမ်းယေႃး - ၼင်ႇၸႂ်ၶေႃးမွၵ်ႇၽိတ်ႈ
 ၵႃႈႁႅင်းမီးလူႇၵႂႃႇ - ဝၢတ်ႈတၵ်ႈၵႃႇလီႁဵတ်း 5 ယိူင်ႈ။ (သိင်ႇၵႃႇလေႃးဝႃႇတသုတ်ႈ)။
ပ. ပေႃးဝႃႈမီးၼႂ်းဝၢၼ်ႈၼိုင်ႈလုၵ်ႈ၊ မိူင်းၼိုင်ႈယၢၼ်ႈ၊ မုၵ်ႉၸုမ်းၼိုင်ႈၸိူဝ်းၵေႃႈ ဢိင်ၼိူဝ်လႆႈပဵၼ်လုၵ်ႈဝၢၼ်ႈ၊ လုၵ်ႈၸုမ်းၼၼ်ႉ မီးပုၼ်ႈၽွၼ်းၵူႈၵေႃႉ။ ၽြႃးပဵၼ်ၸဝ်ႈၸင်ႇသွၼ်ဝႆႉလၢႆပိူင်ယဝ်ႉ။
ၽ. ၵူၼ်းႁဝ်းၼႆႉလႆႈယူႇပဵၼ်မုၵ်ႉပဵၼ်ၽုင်ပဵၼ်ၸုမ်းပဵၼ်ၸိူဝ်းလႄႈ တႃႇႁႂ်ႈမုၵ်ႉၸုမ်းဢၼ်ၼိုင်ႈမၼ်ႈၵိုမ်းၼၼ်ႉ
 - မီးမဵတ်ႉတႃႇတေႃႇၵၼ် တၢင်းၸႂ်သူပ်းတူဝ်။
 - ဢဝ်ၵၢင်ၸႂ်တင်းၼမ်ဝႃႈ။
 - တူဝ်ယၢၼ်ၵေႃႈၸႂ်ၸမ်ၵၼ်။
 - ဢမ်ႇဢုပ်ႇၵုမ်ၵၢၼ်လွင်ႈလဵၵ်ႉယွႆႈ။
 - မိူဝ်ႈသၢင်ႇထုၵ်ႇၼႆႉ ဢုပ်ႇၵုမ်ၵၼ်လွင်ႈလီႁဵတ်းလီပွင် ၸိူဝ်းၼႆႉယူႇယဝ်ႉ။